Source: http://republicanii.ro/sport/17532-oltencele-nu-avura-mila-scm-craiova-csm-ploiesti-52-17-23-10.html
Timestamp: 2018-09-22 04:53:36+00:00

Document:
Oltencele nu avura mila: SCM Craiova CSM Ploiesti 52-17 (23-10)! - Republicanii
Sâmbătă, 22 septembrie 2018 - 7:51:40
Handbalistele de la CSM Ploieşti, în fapt echipa de junioare I a clubului plus portarul Alina Dumitru, au pierdut, în această seară, cu 52-17 (23-10) partida de la Craiova, contând pentru etapa a IV-a a Ligii Naţionale de handbal feminin.
Meciul a fost la discreţia gazdelor, care au condus cu 9-1 după primele zece minute de joc, apoi cu 12-2 (minutul 12) şi, după o perioadă de echilibru, în care elevele lui Daniel Gheorghe au reuşit să înscrie cu regularitate, până la 18-9 (minutul 22), finalul de repriză le-a aparţinut din nou oltencelor. A fost 23-10 la pauză, apoi a urmat un start de repriză secundă cu alte şase reuşite consecutive ale Craiovei şi, din nou, o perioadă cu goluri şi în contul ploieştencelor. Finalul, în care a contat şi prospeţimea fizică superioară a unui lot de gazdă ce a rulat 14 jucătoare, doar Ardean Elisei şi Apipie rămânând pe margine de-a lungul celor 60 de minute, a fost net al gazdelor, de la 34-14 (minutul 41) urmând un parţial de 18-3 ce nu necesită comentarii.
Pentru CSM Ploieşti, au evoluat astăzi: Mititelu, A. Dumitru, A. Bărbuceanu - A. Mihart (7 goluri), A. Şerban (3), A. State (3), B. Marin (3), Fulgeanu (1), B. Ionescu, Gros, M. Năstase. Singura jucătoare neutilizată a fost Alexandra Mocanu.
În etapa a V-a, fetele de la CSM Ploieşti vor evolua, joi, de la ora 17.00, în Sala Sporturilor Olimpia, în compania formaţiei Universitatea Cluj.
Sursa foto: facebook/scmcraiovahandbaloficial
Blocaj total! Sportivii de la CSM Ploieşti nu mai ies pe Bulevard!
Ca urmare a blocajului financiar provocat de lipsa unei reacţii prompte şi concludente a Primăriei Ploieşti în problema salariilor restante de la CSM Ploieşti, sportivii clubului nu vor mai ieşit pe bulevard, în acest weekend. După 13 săptămâni consecutive în care zona dintre Rondul 1 şi Rondul 2...

References: CSM 
 CSM 
 CSM 
 CSM 
 CSM 
 CSM